উত্তরাখণ্ডে যাত্রীবোঝাই বাস খাদে পড়ে গিয়ে পয়তাল্লিশ জনের মৃত্যু 
সংবাদ সংস্থার খবর অতিরিক্ত যাত্রীবোঝাই একটি প্রাইভেট বাস ভোন থেকে রামনগর যাচ্ছিল। নৈনিদণ্ডা এলাকায় এসে বাসটি নিয়ন্ত্রণ হারিয়ে খাদে পড়ে যায়।
উত্তরাখণ্ডে যাত্রীবোঝাই বাস খাদে পড়ে গিয়ে সর্বশেষ খবর অনুযায়ী পয়তাল্লিশ জনের মৃত্যু হয়েছে বলে সংবাদ সংস্থার খবর। আজ রবিবার ভারতীয় সময় সকাল আট টা পয়তাল্লিশ নাগাদ দুর্ঘটনাটি ঘটেছে উত্তরাখণ্ডের পাওরি গাড়োয়াল এলাকার নৈনিদণ্ডায়। সর্ব শেষ খবর পাওয়া পর্যন্ত এখনও সব যাত্রীকে উদ্ধার করা সম্ভব হয়নি। উদ্ধারকাজ এখনও চলছে। সংবাদ সংস্থার খবর অতিরিক্ত যাত্রীবোঝাই একটি প্রাইভেট বাস ভোন থেকে রামনগর যাচ্ছিল। নৈনিদণ্ডা এলাকায় এসে বাসটি নিয়ন্ত্রণ হারিয়ে খাদে পড়ে যায়। জানা গেছে দুর্ঘটনা ঘটা মাত্রই দুর্ঘটনাস্থলে তৎক্ষণাৎ প্রাণ হারান কুড়িজন পরবর্তী সময়ে আরো পচিশ জন মারা যান বলে খবর। দুর্ঘটনা ঘটার পরই ঘটনাস্থলে পৌঁছোয় উত্তরাখণ্ড রাজ্য সরকারের একটি দল ও পুলিশ। দীর্ঘ সময় ধরে উদ্ধার কাজ চালাচ্ছে তারা। সর্বশেষ পাওয়া খবর অনুযায়ী জানা যাচ্ছে উত্তরাখণ্ডের পুলিশ জানিয়েছে এখনও পর্যন্ত কুড়ি জনের দেহ উদ্ধার করা গিয়েছে। খাদে আরও কুড়ি থেকে আঠাশ জনের মৃতদেহ রয়েছে বলে অনুমান করছে তারা। মৃতের সংখ্যা আরও বাড়তে পারে বলে অনুমান। এছাড়া দুর্ঘটনার ফলে বারো জন গুরুতর জখম হয়েছেন। তাঁদের ধুমাকোট হাসপাতালে পাঠানো হয়েছে। পুলিশ ও প্রশাসনের সঙ্গে উদ্ধার কাজে হাত লাগিয়েছেন স্থানীয়রাও। ক্ষয়ক্ষতির সংখ্যা আরও বাড়তে পারে বলে আশঙ্কা করা হচ্ছে।